Kosmos (Rakéit)

**Kosmos** (Космос) ass d'Bezeechnung fir eng sowjetesch respektiv russesch Drorakéit. Si gouf, wéi deemools normal an der Sowjetunioun, no hirer éischter Notzlaascht, dem Satellit Kosmos-1, genannt. Mat der Kosmos hat d'Sowjetunioun eng am Géigesaz zu fréiere sowjetesche Drorakéiten, méi eng kleng Rakéit, fir méi liicht Satellitten ze starten.

## Kosmos B-1
Déi éischt Kosmos-Rakéit gouf Kosmos B-1 genannt. B war an der US-Opklärung fir den zweete Grondtyp vun Drorakéite, 1 fir d'Zuel vun Uewerstufen, aner Nimm: SL-7 (US-Verdeedegungsministerium), Kosmos 2I, Kosmos 11K63, Kosmos 63S1, Sandal; Variant Kosmos 63SM; Variant Kosmos 63S1M, och bezeechent als Kosmos 2M. Si goung aus der Mëttelstreckerakéit R-12 (am Westen als *SS-4 Sandal* bekannt) ervir, déi am Konstruktiounsbüro Jangel (OKB-586) entwéckelt gouf. Déi maximal Notzlaascht an en niddregen Äerdorbit war 420&nbsp;kg. Den éischte Start war de 26. Oktober 1961 zu Kapustin Jar. Bis 1977 gouf et 166 Starten, dovun waren 21 feelgeschloen. Déi éischt Stuf vun der Rakéit gouf mat RP-1 (eng Kerosinaart) a Salpéitersaier, déi zweet Stuf mat flëssegem Sauerstoff an UDMH (unsymmetreschem Dimethylhydrazin) bedriwwen. D'Éischtstuf hat e Véierkummer-Dreifwierk RD-214 mat Pompefërderung. D'Zweetstuf huet d'Dreifwierk RD-119 mat véier feste Steierdüse gebraucht. De Start war aus engem Silo erfollegt.

## Kosmos C-1 an 3M

Den Nofollger Kosmos C-1 (dat hat dem drëtte Grondtyp mat enger Uewerstuf entsprach, aneren Numm: SL-7 (US-Verdeedegungsministère), Kosmos 1, Kosmos 65S3, Skean; Variant Kosmos 11K65, dacks bezeechent als Kosmos 3) goung aus der gréisserer Mëttelstreckerakéit R-14 (US-Bezeechnung *SS-5 Skean*) ervir. D'Notzlaascht ass mat 1400&nbsp;kg an engem Orbit a 400&nbsp;km (700&nbsp;kg an engem 1.600&nbsp;km-Orbit) däitlech méi grouss. Den éischte Start war de 15. Mee 1967. Déi éischt Stuf vun der Rakéit hat am Dreifwierk RD-216M UDMH a Distéckstofftetroxid gebraucht, déi zweet Stuf Salpéitersaier, Distéckstofftetroxid an UDMH. Sou hat d'Rakéit nëmme lagerfäeg Dreifstoffer enthalen.

D'Variant Kosmos 11K65M, och bezeechent als **Kosmos 3M**, huet eng verbessert zweet Stuf S-3M gebraucht an ass bis haut am Gebrauch. Sou gouf mat dëse Rakéiten an de Joren 2006 – 2008 och dat däitscht Satellittenopklärungssystem SAR-Lupe an de Raum bruecht. D'Rakéit ass 32,4&nbsp;m laang, bei engem Duerchmiesser vun 2,4&nbsp;m, a huet e Startgewiicht vun 109&nbsp;t. Domat ka si eng Notzlaascht vun 1.500&nbsp;kg an eng Ëmlafhéicht vun 250&nbsp;km transportéieren. D'Maximalhéicht ass 1.700&nbsp;km.

D'Starte waren entweeder zu Kapustin Jar (48° Inklinatioun) oder zu Plessezk (66° bis 98° Inklinatioun).

Mat der Variant Kosmos 65MP, och bezeechent als Kosmos 3MP, goufen d'Raumfähremodeller Bor-4 an 5 op hir Neesantrëttseegeschafte getest. Et goufe suborbital oder äerdno Ëmlafbunnen erreecht.

D'Firma PO Poljot zu Omsk, Russland, schafft zanter längerem un enger Weiderentwécklung vu *Kosmos 3MU* och "Vslet" (*Взлёт*) genannt. International vermaarkt d'Firma COSMOS International Satellittestart zu Bremen, eng Duechterfirma vun OHB Technology, d'Drorakéit.

De Gebrauch vun dëser Rakéit soll deemnächst agestallt ginn.

## Technesch Donnéeën
Fir Kosmos 3M.
* Gréisst
** Héicht: 32,4 m
** Duerchmiesser: 2,4 m
** Startmass: 109 t
** Stufen: 2
* Capacitéit
** Notzlaascht zu LEO 1500&nbsp;kg
** Notzlaascht zu SSO 775&nbsp;kg
* Startgeschicht
** Status: am Asaz
** Startplaz: Plessezk oder Kapustin Jar
** Zuel vu Starten: 439 (419 davon erfolgreich)
** Éischte Start: 15. Mee 1967
* Éischtstuf R-14U
** Dreifwierk: 1 RD-216
** Buedemschub: 1486&nbsp;kN
** Vakuumschub: 1728&nbsp;kN
** Spezifischen Impuls: 2429 Ns/kg
** Brennzäit: 170 s
** Brennstoff: Distéckstofftetroxid/UDMH
* Zweetstuf
** Dreifwierk: 1 RD-219
** Schub: 883&nbsp;kN
** Spezifischen Impuls: 2875 Ns/kg
** Brennzäit: 1620 s
** Brennstoff: Distéckstofftetroxid/UDMH

## Kuckt och

* Lëscht vu Raumfaartkatastrophen

## Um Spaweck
* Bernd Leitenberger: Kosmos Drorakéiten
* Gunter's Space Page: Kosmos-1 / -3 / -3M
*  Websäit vu Cosmos International